kardosdrur/scandi-wiki huggingface dataset:
Ølfloden i London

Ølfloden i London fandt sted den 17. oktober 1814 i St. Giles sogn i London, England. Ulykken skete ved bryggeriet Meux og Co. på Tottenham Court Road, da et enormt opbevaringsfad indeholdende over 610.000 liter porter brast, hvilket fik andre opbevaringsfade i den samme bygning til at bukke under i en dominoeffekt. Som et resultat spildtes mere end 1.470.000 liter øl og fossede ud på gaderne. Bølgen af øl ødelagde to huse, smuldrede væggen på pubben Tavistock Arms og dræbte ungarbejderen Eleanor Cooper under murbrokkerne. I løbet af få minutter blev nabogaderne George Street og New Street oversvømmet, hvilket sårede en mor alvorligt og dræbte en datter og en ung nabo, der sad og drak te. Øllet bølgede også gennem et rum med mennesker, der var samlet til en begravelse og dræbte fem af dem.

Historie 
Bryggeriet lå blandt de fattige huse og lejligheder i slummen i St. Giles, hvor hele familier boede i kælderværelser, der hurtigt svømmede over med øl. Ifølge en artikel i The Times to dage efter ulykken, druknede mindst otte mennesker i oversvømmelsen eller døde af kvæstelser, og adskillige personer blev meldt savnet.

Bryggeriet blev til sidst stillet for en domstol for deres rolle i ulykken, men katastrofen blev af dommeren og juryen bestemt til at være force majeure, hvilket ikke gjorde nogen ansvarlig. Der var spekulationer om korruption i forbindelse med retsafgørelsen, men der kom ikke nogen officiel udtalelse. Virksomheden havde svært ved at klare de økonomiske følger af katastrofen, eftersom et betydeligt salgstab forværredes, fordi de allerede havde betalt afgift på øllet. De indgav en vellykket ansøgning til Parlamentet om tilbagebetaling af afgiften, der gjorde det muligt for dem at fortsætte virksomheden.

Bryggeriet blev revet ned i 1922, og Dominion Theatre kom senere til at ligge samme sted. I 2012 begyndte en lokal pub, Holborn Whippet, at markere begivenheden med en porter brygget til anledningen.

Dødsfald

Se også 

 Melasseulykken i Boston
 Storbranden i London

Referencer

Litteratur 

 Bellows, Alan (2005-09-28). "Beer Flood Claims Nine Souls". Damn Interesting. 
 "The London Beer Flood of 1814". h2g2.com. 2008-10-24. 
 "200 years ago — the London Beer Flood". IanVisits. 2014-10-17.

Eksterne henvisninger 

Begivenheder i 1814
Londons historie
Ulykker
Oversvømmelser
Svovlkulstof

Svovlkulstof eller carbondisulfid (kemisk formel: CS2) er en giftig og brandfarlig væske, der bruges som opløsningsmiddel.

Fremstilling 
Fremstilling af svovlkulstof sker via direkte reaktion mellem svovl og kul ved en temperatur på 1200 oC:
4C + S8 → 4CS2
En anden metode, som kræver en lavere temperatur, er at lade metangas boble gennem flydende svovl blandet med silicagel eller aluminiumoxid som katalysator:
2CH4 + S8 → 2CS2 + 4H2S
Herved dannes også giftig hydrogensulfidgas som et biprodukt.

Opløsningsmidler
Marko Simeunovič

Marko Simeunovič (født 6. december 1967 i Maribor, Jugoslavien) er en slovensk tidligere fodboldspiller (målmand).

Simeunovič spillede 57 kampe for Sloveniens landshold i perioden 1992-2004. Han var med i den slovenske trup til EM 2000 i Belgien/Holland, slovenernes første slutrundedeltagelse nogensinde. Han kom dog ikke på banen i turneringen, hvor han var reserve for førstevalget Mladen Dabanovič. Han deltog også ved VM 2002 i Sydkorea/Japan, hvor han spillede to af slovenernes tre kampe.

På klubplan repræsenterede Simeunovič blandt andet Olimpija og Maribor i hjemlandet, samt cypriotiske Olympiakos Nicosia og AEL Limassol.

Referencer

Eksterne henvisninger 

Fodboldspillere fra Slovenien
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Personer fra Maribor
Mladen Dabanovič

Mladen Dabanovič (født 13. september 1971 i Maribor, Jugoslavien) er en slovensk tidligere fodboldspiller (målmand).

Dabanovič spillede 25 kampe for Sloveniens landshold i perioden 1998-2003. Han var med i den slovenske trup til EM 2000 i Belgien/Holland, slovenernes første slutrundedeltagelse nogensinde, og spillede alle landets tre kampe i turneringen. Han deltog også ved VM 2002 i Sydkorea/Japan, hvor han spillede én af slovenernes tre kampe.

På klubplan repræsenterede Dabanovič blandt andet Rudar Velenje og Maribor i hjemlandet, samt belgiske Lokeren.

Referencer

Eksterne henvisninger 

Fodboldspillere fra Slovenien
Personer fra Maribor
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Spasoje Bulajič

Spasoje Bulajič (født 24. november 1975 i Slovenj Gradec, Jugoslavien) er en slovensk tidligere fodboldspiller (forsvarer).

Bulajič spillede 26 kampe og scorede ét mål for Sloveniens landshold i perioden 1998-2004. Han var med i den slovenske trup til EM 2000 i Belgien/Holland, slovenernes første slutrundedeltagelse nogensinde, men kom dog ikke på banen i turneringen. Han deltog også ved VM 2002 i Sydkorea/Japan, hvor han spillede to af slovenernes tre kampe.

På klubplan repræsenterede Bulajič blandt andet Celje, Olimpija og Maribor i hjemlandet, samt tyske FC Köln og Mainz 05.

Referencer

Eksterne henvisninger 

Fodboldspillere fra Slovenien
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Marinko Galič

Marinko Galič (født 22. april 1970 i Koper, Jugoslavien) er en slovensk tidligere fodboldspiller (forsvarer).

Galič spillede 66 kampe for Sloveniens landshold i perioden 1994-2002. Han var med i den slovenske trup til EM 2000 i Belgien/Holland, slovenernes første slutrundedeltagelse nogensinde, og spillede alle landets kampe i turneringen. Han deltog også ved VM 2002 i Sydkorea/Japan, hvor han spillede én af slovenernes tre kampe.

På klubplan repræsenterede Galič blandt andet Rudar Velenje og Maribor i hjemlandet og kroatiske Dinamo Zagreb.

Referencer

Eksterne henvisninger 

Fodboldspillere fra Slovenien
Personer fra Koper
Aleksander Knavs

Aleksander Knavs (født 5. december 1975 i Maribor, Jugoslavien) er en slovensk tidligere fodboldspiller (forsvarer).

Knavs spillede 65 kampe og scorede tre mål for Sloveniens landshold i perioden 1998-2006. Han var med i den slovenske trup til EM 2000 i Belgien/Holland, slovenernes første slutrundedeltagelse nogensinde, og spillede to af landets tre kampe i turneringen. Han deltog også ved VM 2002 i Sydkorea/Japan, hvor han også spillede to af slovenernes tre kampe.

På klubplan repræsenterede Knavs Olimpija Ljubljana i hjemlandet, tyske Kaiserslautern og Bochum samt østrigske Tirol Innsbruck og Red Bull Salzburg.

Referencer

Eksterne henvisninger 

Fodboldspillere fra Slovenien
Personer fra Maribor
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Džoni Novak

Džoni Novak (født 4. september 1969 i Ljubljana, Jugoslavien) er en slovensk tidligere fodboldspiller (midtbane).

Novak spillede 71 kampe og scorede tre mål for Sloveniens landshold i perioden 1992-2002. Inden da havde han også spillet fire kampe for det jugoslaviske landshold. Han var med i den slovenske trup til EM 2000 i Belgien/Holland, slovenernes første slutrundedeltagelse nogensinde, og spillede alle landets tre kampe i turneringen. Han deltog også ved VM 2002 i Sydkorea/Japan, hvor han også spillede samtlige slovenernes tre kampe.

På klubplan repræsenterede Novak blandt andet Olimpija Ljubljana i hjemlandet, serbiske Partizan og tyske SpVgg Unterhaching.

Referencer

Eksterne henvisninger 

Fodboldspillere fra Slovenien
Personer fra Ljubljana
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Slaget ved Dybbøl (april 1849)

Slaget ved Dybbøl i april 1849 var et slag i Treårskrigen mellem danske tropper og en tysk styrke på 11.000 mand, som forgæves forsøgte at sætte over til Als. Slaget beskrives af og til som slaget, eller kampene, ved Sundeved.

Baggrund 
Efter at våbenstilstanden mellem de stridende parter ophørte den 3. april ønskede man fra dansk side at udnytte den absolutte overlegenhed på havet til et flådeangreb på Eckernförde. Dette blev indledt den 5. april men endte i en katastrofe hvor to skibe gik tabt. Tabet ændrede ikke på Danmarks totale kontrol over Østersøen, men nederlaget betød et voldsomt slag mod den optimistiske stemning, der havde rådet ved krigens genoptagelse. Tilsvarende styrkede denne sejr slesvig-holstenernes tro på de militære muligheder af et opgør med de danske styrker. Initiativet var således på tysk side og den danske hær i Slesvig under general Rye trak sig tilbage nord for Kongeåen. Længere mod syd havde den danske styrke på Als den 3. april erobret Dybbølstillingen.

Slaget 
Beskrivelser af slaget er ret sparsomme. Den 13. april 1849 mødtes danske tropper og en tysk styrke på på 11.000 mand fra Bayern, Sachsen og Hannover i et slag ved Dybbøl, hvorunder tyskerne bombarderede Dybbøl Banke med den konsekvens at Dybbøl Mølle blev ramt og nedbrændte. Dybbølstillingen blev samme dag opgivet af danskerne men det tyske forsøg på at sætte over til Als mislykkedes ligeledes.

Efterspil 
Den 23. april mislykkedes et forsøg på at fordrive den slesvig-holstenske hær fra Kolding. De danske tropper måtte gå tilbage mod nord og de tyske rigstropper rykkede i begyndelsen af maj ind i Nørrejylland. På dette tidspunkt stod en stor del af den danske hær på Als. På den anden side af Alssund stod snart 20.000 tyske rigstropper, mens andre dele af den tyske hær fulgte efter Ryes styrker og den slesvig-holstenske hær på ca. 16.000 mand indesluttede Fredericia.

Det lykkedes Rye at slippe fra sine forfølgere og, af søvejen, blive transporteret til Fyn og Fredericia, der også modtog forstærkning fra tropperne på Als. De tyske styrker var nu spredt i Jylland, foran Fredericia og i Sundeved, og det muliggjorde det heldige udfald fra Fredericia natten mellem den 5. og 6. juli 1849.

Mindesmærker 
På Dybbøl kirkegård findes flere grave fra både krigen 1848-51 og krigen 1864. Blandt andet findes to gravsten med henholdsvis syv og fem navne på tyske soldater som faldt i slaget d. 13 april 1849, og som har fået gravsted på kirkegården.

Referencer 

Dybbøl (april 1849)
Dybbøl
Fjandø

Fjandø er en 0,4 km² lille ubeboet ø i den sydvestlige del af Nissum Fjord i Vestjylland. Øen ligger i forlængelse af halvøen Nørre Fjand og strækker sig ca. to kilometer ud i fjorden. Fordi den er dannet af strandvolde, ligner den ikke de lave græsøer, som man sædvanligvis ser i lukkede fjordområder, og der findes fugtige lavninger mellem de klitlignende strandvolde og tørre engbræmmer af varierende bredde uden for dem.

Øen er et af de vigtigste reservater for kolonirugende kystfugle i Danmark, og dens karakteristiske hedeagtige vegetation bestående af blandt andet lyng, revling, blåtop og mosebølle holdes nede af græssende får om sommeren, så der er ideelle betingelser for ynglende og rastende fugle. Dens værdi som yngleplads er afhængig af en løbende bekæmpelse af ræv på øen, og fra 1. april til 31. august er der totalt forbud mod færdsel på øen og 100 meter uden om den. Dansk Ornitologisk Forening har observeret 174 fuglearter på øen, der er en del af Natura 2000-område nr. 65 Nissum Fjord, der både er habitat-, fuglebeskyttelses- og ramsarområde.

Særligt på øens nordlige og østlige dele ligger der flere små vandhuller med blandt andet vegetation af tranebær, mosebunke, almindelig vandranunkel og kogleaks. Højeste punkt er fire meter over havets overflade.

Referencer 

Øer i Danmark
Holstebro Kommunes geografi
Skydning under sommer-OL 2020 - 50 meter riffel, helmatch (herrer)

50 meter riffel, helmatch skydning for herrer, der er en del af Skydning under Sommer-OL 2020 finder sted den 2. august 2021 i Asaka Shooting Range, Saitama.

Turneringsformat 
Denne særlige form for skydning omfatter tre skydestillinger (knælende, liggende og stående). Konkurrencen bliver indledt med en kvalifikationsrunde, hvor de 29 kvalificerede deltagere  har 165 minutter til at afvikle 120 skud (40 skud i de tre positioner). Herefter går de otte bedste til finalen, hvor alle skytter starter fra nul point. Finalen bliver afviklet som elimineringsrunder således, at medaljerne til sidst bliver afgjort af de tre sidste tilbageværende i konkurrencen og guldmedaljen bliver afgjort i en duel mellem de to sidste tilbageværende i konkurrencen. Finalen bliver skudt over 45 skud, hvor skuddene blev afviklet i de tre positioner. Første position er knælende, hvor der bliver skudt tre serier á fem skud på 200 sekunder pr. serie. Anden position er liggende, hvor der også bliver skudt tre serier á fem skud på 150 sekunder pr. serie. Tredje position er stående, hvor der bliver skudt to serier á fem skud på 250 sekunder pr. serie. Herefter bliver de to første skytter blev elimineret. De seks tilbageværende skytter fortsætter herefter med at skyde de sidste fem stående skud som enkeltskud med 50 sekunder pr. skud. Efter hvert skud bliver dårligste skytte elimineret. Elimineringen fortsætter indtil guldmedaljevinderen er fundet efter der 45. skud .

Deltagere

Tidsplan 
Nedenstående tabel viser tidsplanen for afvikling af konkurrencen:

Resultater

Kvalifikation

Finale

Medaljefordeling

Referencer

Eksterne henvisninger 
 https://tokyo2020.org/en/games/sport/olympic/shooting/
 http://www.issf-sports.org/

50 meter riffel, helmatch (herrer)
Skydning under sommer-OL 2020 - 50 meter riffel, helmatch (damer)

50 meter riffel, helmatch skydning for damer, der er en del af Skydning under Sommer-OL 2020 finder sted den 31. juli 2021 i Asaka Shooting Range, Saitama.

Turneringsformat 
Denne særlige form for skydning omfatter tre skydestillinger (knælende, liggende og stående). Konkurrencen bliver indledt med en kvalifikationsrunde, hvor de 29 kvalificerede deltagere  har 165 minutter til at afvikle 120 skud (40 skud i de tre positioner). Herefter går de otte bedste til finalen, hvor alle skytter starter fra nul point. Finalen bliver afviklet som elimineringsrunder således, at medaljerne til sidst bliver afgjort af de tre sidste tilbageværende i konkurrencen og guldmedaljen bliver afgjort i en duel mellem de to sidste tilbageværende i konkurrencen. Finalen bliver skudt over 45 skud, hvor skuddene blev afviklet i de tre positioner. Første position er knælende, hvor der bliver skudt tre serier á fem skud på 200 sekunder pr. serie. Anden position er liggende, hvor der også bliver skudt tre serier á fem skud på 150 sekunder pr. serie. Tredje position er stående, hvor der bliver skudt to serier á fem skud på 250 sekunder pr. serie. Herefter bliver de to første skytter blev elimineret. De seks tilbageværende skytter fortsætter herefter med at skyde de sidste fem stående skud som enkeltskud med 50 sekunder pr. skud. Efter hvert skud bliver dårligste skytte elimineret. Elimineringen fortsætter indtil guldmedaljevinderen er fundet efter der 45. skud .

Deltagere

Tidsplan 
Nedenstående tabel viser tidsplanen for afvikling af konkurrencen:

Resultater

Kvalifikation

Finale

Medaljefordeling

Referencer

Eksterne henvisninger 
 https://tokyo2020.org/en/games/sport/olympic/shooting/
 http://www.issf-sports.org/

50 meter riffel, helmatch (damer)
Den sorte Kat

Den sorte Kat er en dansk film instrueret af Aage Brandt

Medvirkende
Carla Müller
Herman Florentz

Eksterne henvisninger 

Danske film fra 1918
Spillefilm fra Danmark
Valhalla (film)

Valhalla er en dansk spillefilm fra 2019 instrueret af Fenar Ahmad. Filmen er baseret på tegneserien af samme navn fra 1979, som i 1986 blev omdannet til tegnefilm.

Den havde premiere den 10. oktober, og den modtog blandede anmeldelser.

Medvirkende
 Roland Møller som Thor
 Dulfi Al-Jabouri som Loke
 Jacob Ulrik Lohmann som Tyr
 Stine Fischer Christensen som Frigg
 Asbjørn Krogh Nissen som Odin
 Bjørn Fjæstad som Far
 Andreas Jessen som Balder
 Sanne Salomonsen som Elle
 Ali Sivandi som Skrymer
 Saxo Moltke-Leth som Tjalfe
 Reza Forghani som Quark
 Salome R. Gunnarsdóttir som Freja
 Amalie Bruun som Brage
 Lára Jóhanna Jónsdóttir som Sif
 Patricia Schumann som Mor
 Uffe Lorentzen som Udgårds Loke
 Emma Rosenzweig som Jættedronningen
 Cecilia Loffredo som Røskva

Modtagelse 
Filmen modtog blandede anmeldelser.
B.T. gav fire ud af seks stjerner, og det samme gjorde soundvenue, der skrev at filmen var " fryd for øjet.". DR's Per Juul Carlsen gav fire ud af seks stjerner og skrev det "i det store hele lykkedes Fenar Ahmad og co. at opdatere 'Valhalla' til 2019."
Jyllands-Posten og Berlingske gav tre ud af seks stjerner.
Filmmagasinet Ekko gav to ud af seks stjerner og det samme gjorde Politiken, der skrev at filmen var en "tyndbenet kulissefilm, der ikke kan bære tyngden af sin egen alvor" og at den "skuffer fælt".

Valhalla solgte 11.379 billetter i åbningsweekenden, og den havde solgte 44.364 billetter den 25. otkober. Til sammenligning solgte Ahmads forrige film Underverden (2017) 173.567 billetter.

Referencer

Eksterne henvisninger 

Danske film fra 2019
Fantasyfilm
Film baseret på tegneserier
Valhalla
Film instrueret af Fenar Ahmad
Dansksprogede film
Film der foregår i vikingetiden
Folketingsmedlemmer valgt i 1979

Ved folketingsvalget den 23. oktober 1979 indvalgtes 179 medlemmer (herunder to fra respektive Færøerne og Grønland). Mandatfordelingen var som følger:

De valgte medlemmer

Parti- og personskift i perioden 1979-81

Personskift 

1979
1979
Brianne Reed

Brianne Reed (født 2. maj 1994) er en amerikansk fodboldspiller, der spiller som forsvar for FC Nordsjælland i Gjensidige Kvindeliga og den Dominikanske Republiks kvindefodboldlandshold.

Hun skrev i februar 2019 under på en kontrakt med FC Nordsjælland. Hun har tidligere spillet for svenske Kvarnsvedens IK og Västerås BK30 i Elitettan, Eskilstuna United DFF i Damallsvenskan, samt FC Kansas City hvor hun startede hendes seniorkarriere. Før hun spillede for FC Kansas City, spillede hun college-fodbold i klubben og deltog også ved NWSL College Draft i 2016.

Hun forlængede i juni 2021 sin kontrakt med FC Nordsjælland.

Meritter 
FC Nordsjælland
Elitedivisionen
Bronze: 2019-20
DBU Pokalen
Vinder: 2020

Referencer

Eksterne henvisninger 
 
 

Kvindelige fodboldspillere fra USA
Fodboldspillere fra FC Nordsjælland (kvinder)
Kvindelige fodboldspillere i Elitedivisionen fra USA
Hannah Seabert

Hannah Grace Seabert (født 28. maj 1995) er en amerikansk fodboldspiller, der spiller som målvogter for Vålerenga Fotball Damer i Toppserien.

Hun skrev i Januar 2018, under på en 1-årig kontrakt med Fortuna Hjørring.

Referencer

Eksterne henvisninger 
 
 
 

Kvindelige fodboldspillere fra USA
Fodboldspillere fra Fortuna Hjørring
Fodboldspillere fra Vålerenga Fotball Damer
Kvindelige fodboldspillere i Elitedivisionen fra USA
Tine Johansen

Tine Johansen (født 9. juni 1975) er en dansk journalist og formand for Dansk Journalistforbund. Hun var næstformand og overtog formandsposten, da Lars Werge Andersen trak sig fra posten i juni 2019. Hun blev valgt som næstformand i april 2015, og var før dette i en årrække journalist og tillidsrepræsentant på Ekstra Bladet.

Journalist 
Johansen er uddannet journalist fra Danmarks Journalisthøjskole i Aarhus, hvor hun startede i 1997. Under studiet kom hun i praktik på Ekstra Bladet i februar 1999 og startede som nyuddannet på avisen i 2001. Ekstra Bladets medarbejdere valgte hende i 2011 som tillidsrepræsentant og formand for medarbejderforeningen. Ved udgangen af 2013 forlod hun avisen som led i en sparerunde, hvor hun forhandlede 14 frivillige fratrædelsesaftaler igennem for sine kolleger. Den 14. fratrædelsesordning tog hun selv . Herefter arbejdede hun som journalist, debatvært og praktikantvejleder på DR, indtil hun i 2015 blev valgt som næstformand i DJ .

Tillidshverv og repræsentationer 

 Formand for Pressens Uddannelsesfond
 Medlem af bestyrelsen for Danmarks Medie- og Journalisthøjskole
 Medlem af centerstyrelsen for Journalistisk på Syddansk Universitet
 Medlem af praktikudvalget for journalistuddannelserne og TVM-uddannelsen
 Medlem af Ophavsretsfondens bestyrelse
 Medlem af bestyrelsen for Forfatternes Forvaltningsselskab
 Medlem af bestyrelsen for International Media Support
 Medlem af bestyrelsen for Kaj Svarres Legat

Referencer

Eksterne henvisninger 
 Tine Johansen på Dansk Journalistforbunds hjemmeside.

Formænd for Dansk Journalistforbund
Journalister ved Ekstra Bladet
Paul Nickeln

Paul Nickeln (født 21. juli 1968) er en canadisk fotograf, filmskaber og marinbiolog.

Karriere 
Nickeln er fast bidrager af fotos til tidsskriftet National Geographic. Han er fellow i International League of Conservation Photographers (ILCP). Nogle af hans fotos har været udstillet under overskriften "Extreme Exposure" på Annenberg Space of Photography i Los Angeles, Californien.

På en tur til Antarktis for at dokumentere søleopardernes liv havde han den oplevelse, at en hun af arten forsøgte at tage sig af ham ved at bringe ham føde i form af levende og døde pingviner. Han fortolker det sådan, at søleoparden "… indså, at jeg ganske enkelt var et udueligt rovdyr i hendes hav på vej til at dø af sult. Og jeg forestiller mig, at hun gik i panik og gik i gang med at … [vise] mig, hvordan jeg skulle æde pingvinen.

Nickeln holdt oplæg på TED2011, hvor hans tale, "Tales of Ice-Bound Wonderlands", fokuserede på den svindende havis som resultat af klimaforandringerne og global opvarmning.

I 2014 grundlagde han sammen med pioneren inden for moderne konserveringsfotografering, Cristina Mittermeier organisationen SeaLegacy, der anvender visuelle fortællinger og fotos til at sprede budskabet om bevaring af verdenshavene.

I april 2017 åbnede han Paul Nickeln Gallery i SoHo, New York City, som et rum for konserveringsfotografer og andre kunstnere inden for kunstverdenen.

Priser 
Paul Nickeln har modtaget priser fra Pictures of the Year International, Communication Arts og BBC Wildlife: Årets fotograf-konkurrencen. Her ses et udvalg af priserne:
 World Press Photo, førsteprisen, naturhistorie 2003
 World Press Photo, førsteprisen, naturhistorie 2006
 World Press Photo, andenprisen, naturhistorie 2007
 World Press Photo, tredjeprisen, naturhistorie 2007
 World Press Photo, førsteprisen, naturhistorie 2009

Udgivelser

Artikler (udvalgte) 
 National Geographic
 "Where Currents Collide" (august 2006)
 "Leopard Seals" (november 2006)
 "Vanishing Sea Ice" (juni 2007)
 "Hunting Narwhals" (august 2007)
 "Sailfish" (september 2008)
 "Svalbard" (april 2009)
 "South Georgia" (december 2009)

Bøger 
 Seasons of the Arctic (2009) Sierra Book Clubs
 Polar Sessions (2009) National Geographic Society
 Bear-Spirit of the Wild (2013) National Geographic Society
 Born to Ice (2018) teNeues Publishing Company

Referencer 

Fotografer fra Canada
Fotografer
Sarah Jankovska

Sara Jankovska (født 13. august 1999) er en dansk fodboldspiller, der spiller midtbane/angreb for HB Køge i Gjensidige Kvindeliga og Danmarks kvindefodboldlandshold.

Begge hendes forældre er fra Nordmakedonien, men hun født og opvokset i Danmark. Hun havde indtil 2018 stadig nordmakedonsk statsborgerskab, men fik derefter dansk.

Referencer

Eksterne henvisninger 
 

Fodboldspillere fra Danmark
Fodboldspillere fra B.93
Fodboldspillere fra Ballerup-Skovlunde Fodbold
Fodboldspillere fra HB Køge (kvinder)
Caroline Sascha Cogez

Caroline Sascha Cogez er en dansk-fransk instruktør og forfatter.

Filmografi 
 Lulu (2014)
 The Working Life (2013)
 Hun synger (2011)
 Sven & visdommen (2011)
 Roskilde (2008)
 Emmalou (2006)
 Les amours perdus (2005)
 Bus (2004)
 Mellem rum (2004)
 Dogville (2003)
 Little People: Big Discoveries (2002)
 Dancer in the Dark (2000)
 Idioterne (1998)

Eksterne henvisninger 
 

Instruktører fra Danmark
Winterswijk

Winterswijk er en nederlandsk kommune og en by beliggende i den østlige del af Holland. Den har en befolkning på 28,999 og tilhøre regionen Achterhoek, som ligger i den østligste del af provinsen Gelderland i Holland.

Byer i Nederlandene
Byer i Gelderland
Kommuner i Gelderland